Soos oudergewoonte hark jy die foon nader om vinnig deur sosiale media te blaai. Jy lees op een van die gemeenskapsgroepe ’n inskrywing raak wat veroorsaak dat jy daai boeretroos van jou uitspoeg dat dit met ’n boog deur die sitkamer trek en rakelings jou Jack Russell, Spekkie, mis.
Jy lees die sin weer om seker te maak jou oë bedrieg jou nie: “Die grootste vout wat die staat nog gemaak het. Was om virpligte diensplig af te stel. Jy het geweet wat reg en verkeurt is.”
Wraggies, dít is wat daar staan, en met afgryse skud jy jou kop en dink: “Het hierdie arme ou drommel dan nie ’n woordeboek nie?”
“Jy kan dit in elke opsig van jou lewe gebruik, of jy nou ’n inskrywing op Facebook maak, ’n voorlegging by die werk moet doen of ’n e-pos tik – ’n woordeboek is van kardinale belang.
Die ATKV is ’n stigtersvennoot van die Viva-toep en dié toep kan gratis op jou slimfoon of tablet afgelaai word.
Woordeboek van die Afrikaanse Taal (WAT) – verskeie opsies is beskikbaar. Besoek www.wat.co.za. Jy kan ook ’n woord borg of koop.